"Entartete Kunst" var dessuten tittelen på en propagandautstilling som åpnet i München 19. juli 1937 og siden fortsatte som vandreutstilling. Utstillingene viste 650 beslaglagte kunstverk fra 32 tyske museer og fikk tre millioner besøkende i tolv byer fram til april 1941. Samtidig med utstillinga av «degenerert kunst» ble «Den store, tyske kunstutstilling» ("Grosse Deutsche Kunstausstellung"), en omfattende samling av «høyverdige» kunstverk, arrangert i det nybygde «Den tyske kunstens hus» like ved.